
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par līdzfinansējuma piešķiršanu Latvijas Universitātei "Quantum Information Processing" konferences organizēšanai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
1. Likuma “Par valsts budžetu 2025. gadam un budžeta ietvaru 2025., 2026. un 2027. gadam” 48. pants paredz, ka Aizsardzības ministrijas (AM) budžeta ietvaros sadarbībai ar starptautiskajām un nevalstiskajām organizācijām nepieciešamo finansējumu un tā izlietojumu, nodrošinot iesaisti starptautiskās un nacionālās drošības stiprināšanā, nosaka Ministru kabinets.

2. Ministru kabineta 2003. gada 29. aprīļa noteikumu Nr. 236 “Aizsardzības ministrijas nolikums” 5.15.3 apakšpunkts nosaka, ka Aizsardzības ministrija nodrošina normatīvo aktu izstrādi, kā arī valsts politikas ietvaros identificēto atbalsta virzienu īstenošanu nacionālās aizsardzības un drošības industrijas jomā.

Šo noteikumu 7.2. apakšpunkts paredz AM tiesības iesaistīt nozares politikas jautājumu risināšanā ministriju, citu valsts pārvaldes iestāžu, pašvaldību un citu institūciju pārstāvjus.
 
1.2. Mērķis
Mērķa apraksts
Rīkojuma projekta mērķis ir piešķirt līdzfinansējumu Latvijas Universitātei (LU) līdz 250 000 EUR “Quantum Information Processing” (QIP) konferences organizēšanai no 2025.-2026. gadam, paredzot uzdot universitātei rīkot konferencei piesaistītu pasākumu, kas veltīts kvantu tehnoloģiju pielietojumam aizsardzības nozarē un atbalstīt Aizsardzības ministriju kvantu tehnoloģiju attīstības stratēģijas izveidē. Kopumā šie pasākumi vērsti uz inovatīvo tehnoloģiju plašāka pielietojuma veicināšanu militāro spēju attīstībā, sekmējot modernu bruņoto spēku attīstību.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
LU ir viena no vadošajām Latvijas kvantu tehnoloģiju pētniecības institūcijām, kas ir guvusi starptautisku atpazīstamību ar saviem sasniegumiem šajā nozarē. Tā ir sniegusi būtisku ieguldījumu vairākos pētniecības virzienos, tai skaitā kvantu algoritmos un programmatūrās, kvantu sensoros un ierīcēs, kā arī kvantu komunikācijā un sakaru drošībā. QIP ir prestižākā kvantu informācijas apstrādes tehnoloģiju konference, kuru 2026. gadā organizē LU sadarbībā ar Latvijas Kvantu iniciatīvu. Tā ir starptautiska pasaules līmeņa zinātnieku, pētnieku un augsto tehnoloģiju uzņēmumu tikšanās, kas Baltijas valstu reģionā tiek rīkota pirmo reizi. QIP konferencē tiek aptverti jaunākie sasniegumi kvantu skaitļošanā, kriptogrāfijā, informācijas teorijā un citās jomās. Katru gadu organizējošajai valstij tiek piešķirta iespēja konferences ietvaros iekļaut tēmas, kas tai ir īpaši aktuālas, tai skaitā ar aizsardzības nozari saistītus jautājumus.

Kopējās QIP konferences izmaksas ir paredzētas 806 313 EUR apmērā un to segšanai LU iegulda gan savus līdzekļus, gan veic sponsoru piesaisti līdzfinansējuma nodrošināšanai, vēršoties gan pie valsts pārvaldes iestādēm, gan privātā sektora. 2024. gada 5. novembrī LU vērsās pie AM ar lūgumu līdzfinansēt QIP konferenci.

Aizsardzības ministrijas līdzfinansējuma piešķiršana ir pamatota ar vajadzību sekmēt kvantu tehnoloģiju attīstību un veicināt to pielietojumu aizsardzības spēju attīstībā, kas ir identificēta gan kā nacionāla vajadzība, gan izriet no NATO plānošanas procesā izvirzītajām spēju mērķu attīstības prasībām tehnoloģisko inovāciju ieviešanai bruņotajos spēkos.

Līdzšinējā AM un LU sadarbība ir izrietējusi no 2023. gadā parakstītā saprašanās memoranda par kvantu tehnoloģiju attīstīšanu Latvijā. AM sadarbības pieredzi ar LU uzskata par veiksmīgu un novērtē universitātes lomu augsto tehnoloģiju attīstīšanai Latvijā.
 
Problēmas un risinājumi
Problēmas apraksts
LU aplēses ir, ka QIP konferences organizēšanas izmaksas varētu sasniegt 806 313.19 EUR, no kuriem dalībnieku reģistrācijas ieņēmumi un citi finansējuma avoti t.sk. starptautisko sponsoru atbalsts veidos aptuveni 556 313.19 EUR, taču atlikušās summas segšanai ir nepieciešams papildus valsts finansējums 250 000 EUR apmērā.
Risinājuma apraksts
Aizsardzības nozares mērķis ir attīstīt modernus bruņotos spēkus, tāpēc Nacionālo Bruņoto spēku attīstības plānā 2025.-2036. gadam, kvantu tehnoloģijas ir iezīmētas kā viena no prioritāri attīstāmajām zinātnes un pētniecības jomām. Tāpat, kvantu tehnoloģiju ieviešana aizsardzības spēju attīstībai ir izvirzīta kā Latvijas spēju mērķu attīstības virziens NATO spēju plānošanas procesa ietvaros.

Kvantu tehnoloģijām ir potenciāls mainīt dažādus militāro operāciju aspektus, piedāvājot bezprecendenta iespējas skaitļošanas jaudas, šifrēšanas un saziņas jomā. Ņemot vērā šos aspektus, AM uzskata, ka minētās jomas attīstībai un kvantu tehnoloģiju ieviešanai Nacionālajos bruņotajos spēkos, ir būtiski veicināt ciešākas sadarbības veidošanu starp aizsardzības nozari un zinātnes un pētniecības institūcijām.

LU ir izteikusi gatavību uzsākt pētniecību par kvantu tehnoloģiju pielietojumu aizsardzības nozarē, tādējādi atbalstot AM uzstādīto mērķu sasniegšanu Nacionālo bruņoto spēku attīstībā. QIP konferencei piesaistītais pasākums par kvantu tehnoloģiju pielietojumu aizsardzības nozarē sniegtu būtisku pienesumu ciešākas mijiedarbības veidošanai starp industriju, akadēmisko sektoru un aizsardzības nozares pārstāvjiem, kā arī veidotu visu iesaistīto pušu izpratni par kvantu tehnoloģiju ieviešanas iespējām un potenciālo pienesumu valsts aizsardzības stiprināšanai.

Ņemot vērā iepriekšminēto, AM ir ieinteresēta līdzfinansēt QIP konferences norisi, tādējādi veidojot ciešāku sadarbību ar LU, sekmējot kvantu tehnoloģiju pētniecības attīstību Latvijā, kā arī veicinot to integrāciju aizsardzības nozarē. Līdzfinansējums 250 000 EUR apmērā nodrošinātu AM interešu virzību divos virzienos: 1) LU organizēs QIP konferences iesildošo pasākumu, kas tiks veltīts kvantu tehnoloģiju pielietojumam aizsardzības nozarē, 2) LU izveidos AM vajadzībām izmantojamu kvantu tehnoloģiju attīstības stratēģiju.

Pirms finansējuma piešķiršanas LU tiks slēgts sadarbības līgums starp AM un LU.

Sadarbība ar LU ir paredzēta 2025. un 2026. gada ietvaros, attiecīgi AM līdzfinansējumu piešķirot divās daļās- 40% pārskaitot 2025. gada jūlijā un 60% pārskaitot 2026. gada februārī, starp maksājumiem saņemot finansējuma izlietojuma atskaiti. Šāds līdzfinansējuma sadalījums atbalstītu AM interešu virzību gan konferences ietvaros, gan saistībā ar kvantu stratēģijas izveidi.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Rīkojuma projekta izpilde tiks nodrošināta Aizsardzības ministrijas apakšprogrammai 22.12.00 “Nacionālo bruņoto spēku uzturēšana” piešķirto budžeta līdzekļu ietvaros, nepieciešamības gadījumā, veicot pārdali ekonomiskās klasifikācijas kodu griezumā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekta izpilde tiks nodrošināta Aizsardzības ministrijas apakšprogrammai 22.12.00 “Nacionālo bruņoto spēku uzturēšana” piešķirto budžeta līdzekļu ietvaros, nepieciešamības gadījumā, veicot pārdali ekonomiskās klasifikācijas kodu griezumā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Jā
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Aizsardzības ministrija
Latvijas Universitāte
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

